Sugar (Natalia Gordienko-sang)

«Sugar» (norsk oversettelse: sukker), stilisert «SUGAR», er en elektropopsang fra 2021 som fremføres av den moldovske sangeren Natalia Gordienko. Sangen er komponert av Dimitris Kontopoulos, Sharon Vaughn og Filipp Kirkorov og ble sluppet for strømming og digital nedlastning 4. mars 2021. Sangen var Moldovas bidrag til Eurovision Song Contest 2021 i Rotterdam i Nederland, der den endte på 13. plass.

Om sangen 
Låten er skrevet av det internasjonale låtskriverteamet Dimitris Kontopoulos, Sharon Vaughn og Filipp Kirkorov. Det samme teamet sto også bak Gordienkos forrige låt, «Prison», som hun skulle ha deltatt med i Eurovision Song Contest 2020.

Sangen ble sluppet 4. mars 2021, men låttittelen ble offentliggjort 14. februar 2021. I forbindelse med offentliggjøringen la Gordienko ut følgende tekst på sin Instagram-konto: «Livet er kort – bryt reglene, si farvel rask, le ukontrollert, kyss sakte og elsk ømt. God valentinesdag og gjør deg klar for å ønske våren velkommen med masse sukker i livene deres!».

Eurovision Song Contest 

Sangen ble fremført av Natalia Gordienko som skulle ha representert Moldova i Eurovision Song Contest 2020. Konkurransen ble imidlertid avlyst på grunn av koronaviruspandemien. Den moldovske allmennkringkasteren TRM besluttet at Gordienko skulle få representere landet i 2021 i stedet, med en ny sang.  

Moldova deltok i semifinale 2, som ble avholdt i Rotterdam Ahoy i Nederland torsdag 20. mai. Der kom «Sugar» på syvendeplass og kvalifiserte seg til finalen lørdag 22. mai. Under finaleopptredenen mistet Gordienko mikrofonen i scenegulvet midtveis i fremføringen, men en av danserne fikk plukket den opp raskt, og Gordienko kunne fortsette sangen uavbrutt. Ifølge uoffisielle rapporter inneholdt sangen den lengste tonen i konkurransens historie, 15 sekunder.

Til slutt fikk sangen 115 poeng og endte som nummer 13 av 26.

Listeplasseringer

Referanser 

 
 
 
 

 

Sanger fra 2021
Bidrag til Eurovision Song Contest 2021
Moldovsk kultur